Eŭropa Filmpremio

La Eŭropa Filmpremio estas tuteŭropa kino-premio, kiun ekde la jaro 1988 atribuas la Eŭropa Filmakademio (EFA). Ofte oni nomas ĝin la "eŭropa Oskaro". La momente lasta atribua ceremonio okazis la 3-an de decembro 2011.

 Historio kaj celo 
La Eŭropa Filmpremio, kiu ĝis la jaro 1997 havis la nomon "Felix", estis kreita por fokusigi la atenton de la kina spektantaro al eŭropaj filmoj kaj por plifortigi la memfidon de eŭropaj filmproduktistoj, reĝisoroj kaj aktoroj. Ambaŭ celoj ĝis nun nur iugrade realiĝis: La konateco de la Eŭropa Filmpremio daŭre signife pli malaltas ol tiu de la usona modelo, la
Akademia Premio ofte nomata "Oskaro".

La unuaj premioj atribuiĝis la 26-an de novembro 1988 en Berlino, kiu tiujare havis la titolon esti kultura ĉefurbo de Eŭropo.

 Nomuma procedo 
Ĉiujare la Eŭropa Filmakademio (EFA) publikigas liston kun proksimume 40 kinejaj filmoj proponataj por nomumo. Ĉiuj produktaĵoj devas esti premiere prezentataj en kinejoj aŭ en kinaj festivaloj inter julio de la antaŭa jaro kaj aprilo/majo de la propona jaro. 20 el tiuj filmoj rekte elektiĝas fare de la EFA-membroj en la unuopaj landoj. La restaj 20 filmoj estas proponataj interalie de eŭropaj kinaj institucioj, festivaloj kaj fakaj ĵurnaloj, kaj elektataj per elekta komisiono el membroj de la EFA-estraro kaj pliaj fakuloj. Dum la sekvaj semajnoj la 2000 membroj de la Eŭropa Filmakademio perletere voĉdonas pri la nomumoj en la unuopaj kategorioj, kaj komence de novembro en la kina festivalo de Sevilo la nomumoj estas publikigitaj. En dua baloto la EFA-membroj ĝis la atribua ceremonio voĉdonas pri la premiaj gajnantoj de la unuopaj kategorioj.

Produktistoj de eŭropaj kinejaj filmoj, kies verko ne aperas sur la listo de rekomendataj filmoj, laŭ la nunaj reguloj havas la rajton proprakoste prezenti al la 2000 EFA-membroj lumdiskegojn kun kopioj de sia filmo kiel kandidato por nomumo. Tiun eblecon en 2008 ekzemple uzis la produktistoj de la franca filmo Il y a longtemps que je t'aime ("Estas de longe de kiam mi amas vin"), kaj rezulte de tio la brita aktorino Kristin Scott Thomas pro sia rolo en tiu filmo ricevis la premion de plej bona eŭropa aktorino.

Por la nomumoj en la kategorioj "plej bona eŭropa mallonga filmo" kaj "plej bona eŭropa dokumenta filmo" validas apartaj regularoj.

 Atribua ceremonio 
La Eŭropa Filmpremio ĉiujare atribuiĝas en festa ceremonio, kiu ĝis la jaro 2008 en paraj jaroj okazis en Berlino kaj en malparaj jaroj en alia eŭropa urbo. En 2009 oni rompis tiun tradicion, okazigante la ceremonion en la urbo Bochum en okcidenta Germanio.

 Loko Ŝtato Nombro Jaroj Barcelono  1 2004 Berlino  11 1988, 1993, 1994, 1995, 1997, 1999, 2001, 2003, 2005, 2007, 2011 Bochum  1 2009 Glasgovo  1 1990 Kopenhago  1 2008 Londono  1 1998 Parizo  2 1989, 2000 Potsdam-Babelsberg  3 1991, 1992, 1996 Romo  1 2002 Talino  1 2010 Varsovio  1 2006

 Kategorioj 
Krom la ĉefa premio por plej bona eŭropa filmo atribuiĝas diversaj pliaj premioj en momente sume 15 kategorioj. La plej multaj el tiuj premioj - nome 13 - estas fiksitaj de la Eŭropa Filmakademio, po unu plia de la eŭropaj kinospektantoj kaj de la eŭropaj filmkritikistoj.

Kategorioj en 2008:

 Kategorio angla (parte franca) kategoria nomo atribuita ekde la jaro Plej bona eŭropa filmo European Film 1988 Plej bona eŭropa reĝisorado European Director 1988 Plej bona eŭropa aktoro European Actor 1988 Plej bona eŭropa aktorino European Actress 1988 Plej bona eŭropa scenaco European Screenwriter 1988 Plej bona eŭropa kameraado European Cinematographer 1988 Plej bona eŭropa komponisto de filma muziko European Composer 1989 Premio por dumviva verkaro Lifetime Achievement Award 1988 Premio por eŭropa atingo en tutmonda kino European Achievement in World Cinema 1997 Plej bona verko de novaj filmistoj European Film Academy Discovery 1988 Plej bona arta kontribuo Award for an artistic contribution / Prix d’Excellence  2006 Kritikista premio FIPRESCI Critics Award – Prix Fipresci 1993 Plej bona dokumenta filmo – premio Arte Documentary – Prix Arte 1989 Plej bona mallonga filmo – premio UIP Short Film – Prix UIP 1998 Premio laŭ elekto de spektantoj People’s Choice Award 2006

 Eksteraj ligiloj 
 oficiala retejo (angle)
 retejo de la germana informejo po politika eduko pri la eŭropa kino (germane)

Kategorio:Kino-premioj
Kategorio:Eŭropa kino
Kategorio:Eŭropa kulturo